На основу члана 56. Статута града Ниша („Службени лист Града Ниша“, бр. 88/2008 и 143/2016) и члана 116. и 117. Пословника Скупштине града Ниша („Службени лист града Ниша“, број 6/2017 - пречишћен текст),

Градско веће Града Ниша на седници одржаној дана 29.01.2019. године подноси

**АМАНДМАН 2**

**НА ПРЕДЛОГ ОДЛУКЕ О ИЗМЕНАМА И ДОПУНАМА СТАТУТА ГРАДА НИША**

**I** У Предлогу одлуке о изменама и допунама Статута Града Ниша, утврђеног Решењем Градског већа Града Ниша, број 1485-2/2018-03 од 11.12.2018. године, врши се допуна, тако што се после члана 11, додаје нови члан 12. који гласи :

**„Члан 12.**

После члана 43., додаје се члан 43а, који гласи:

**„Члан 43а**

Избор, права и дужности председника и чланова градске изборне комисије за спровођење избора за одборнике скупштине града утврђују се Пословником о раду скупштине града.“

**II** У складу са овим Амандманом, у осталом делу Предлога одлуке о изменама и допунама Статута Града Ниша врши се пренумерација чланова.

**III** Овај амандман постаје саставни део Предлога одлуке о изменама и допунама Статута Града Ниша .

**Образложење**

Градско веће Града Ниша, на седници одржаној 11.12.2018. године утврдило је Предлог одлуке о изменама и допунама Статута Града Ниша.

У складу са Мишљењем Министарства државне управе и локалне самоуправе, број 110-00-00406/2018-24 од 14. јануара 2019. године, додат је нови члан којим се прописује да се избор, права и дужности председника и чланова градске изборне комисије за спровођење избора за одборнике скупштине града утврђују Пословником о раду скупштине града.

На основу наведеног, Градско веће Града Ниша подноси Амандман на Предлог одлуке о изменама и допунама Статута Града Ниша.

У складу са чланом 117. Пословника Скупштине Града Ниша, овај амандман постаје саставни део Предлога одлуке о изменама и допунама Статута Града Ниша

Број: 83-5/2019-03

У Нишу, 29.01.2019.године

**ГРАДСКО ВЕЋЕ ГРАДА НИША**

**ПРЕДСЕДНИК**

**Дарко Булатовић**